เรากับแฟนได้มีอะไรกันเมื่อ 3 วันที่แล้วแต่หลั่งนอกมันเป็นช่วงประจำเดือนวันสุดท้าย และวันต่อมาก็มีอะไรกันอีกและหลั่งนอกเช่นเคยวันที่ทำล่าสุดเป็นวันที่หายจากประจำเดือนได้ 1 วันแล้ว แต่เราก็ได้ไปซื้อยาคุมฉุกเฉินมาทานแบบ 2 เม็ดแล้วเราก็ไปกินไปก่อน 1 เม็ด จากนั้นก็ไปมีอะไรกับแฟนอีกแต่หลั่งนอก จากนั้นพอยังไม่ถึง 12 ชม.แต่ประมาณ 9 ชม.เราก็ได้กินอีกเม็ดตามไป หลังจากนั้นวันต่อมาเราก็รู้สึกปวดท้องน้อยเหมือนเป็นประจำเดือน พอเราดูที่กกน.เรามันก็มีเลือดออกมาเป็นสีน้ำตาลๆ เยอะเล็กน้อย อยากทราบว่าแบบนี้จะท้องมั้ยคะ?
สวัสดีค่ะ หากนับจากวันแรกที่มีประจำเดือนมา (ไม่ใช่วันที่ประจำเดือนหมด) จนถึงวันที่มีเพศสัมพันธ์ หากนับได้ไม่เกิน 7 วัน ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก และไม่จำเป็นต้องทานยาคุมฉุกเฉินไปแต่หากเลย 7 วันไปแล้ว โอกาสที่จะตั้งครรภ์นั้นมีได้ โดยหากได้ทานยาไปภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะส่วนการที่ทานยาคุมฉุกเฉินไปแล้ว 1 เม็ด แล้วได้มีเพศสัมพันธ์อีก โดยที่ยังไม่ถึงเวลาทานยาคุมเม็ดที่ 2 แล้วเมื่อผ่านไป 9 ชั่วโมง ได้ทานยาคุมเม็ดที่ 2 ไป ยาคุมฉุกเฉินก็จะช่วยป้องกันการตั้งครรภ์ได้จากการมีเพศสัมพันธ์ทั้ง 2 ครั้งค่ะส่วนในวันถัดไป การที่มีเลือดสีน้ำตาลออกมา ก็น่าจะเป็นเลือดประจำเดือนที่ค้างอยู่ในมดลูกได้ค่ะ ควรสังเกตเลือดที่ออกไปก่อน หากออกไม่เกิน 2 วัน ก็ไม่ได้ถือว่าผิดปกติอะไรค่ะหลังจากนี้ เมื่อทานยาคุมฉุกเฉินไปประมาณ 1 สัปดาห์ อาจมีเลือดออกจากช่องคลอดได้ โดยอาจออกได้นาน 1-4 วัน ปริมาณอาจมากหรือน้อยก็ได้ ซึ่งเลือดที่ออกถือเป็นผลข้างเคียงจากยา ไม่ใช่ประจำเดือนจริงๆ แต่ทั้งนี้ อาจไม่มีเลือดออกมาก็ได้ค่ะสำหรับประจำเดือนจริงๆ นั้น อาจมาในช่วงเวลาเดิม หรืออาจจะมาช้ากว่าปกติก็ได้ โดยอาจมาในช่วงประมาณ 4 สัปดาห์ นับตั้งแต่ที่ได้มีเลือดออกไปค่ะส่วนเรื่องการตั้งครรภ์นั้น หากจะให้แน่นอน ก็ควรตรวจหาการตั้งครรภ์ดูหลังจากที่มีเพศสัมพันธ์ไปแล้วอย่างน้อย 2 สัปดาห์ค่ะ